**МАЙСТАР-КЛАС**

**«ВЫКАРЫСТАННЕ ЭФЕКТЫЎНЫХ ЗАДАННЯЎ НА ЎРОКАХ БЕЛАРУСКАЙ МОВЫ ЯК СРОДАК ФАРМІРАВАННЯ І РАЗВІЦЦЯ ПАЗНАВАЛЬНАЙ АКТЫЎНАСЦІ ВУЧНЯЎ»**

Дзядкоўская Ірына Мікалаеўна,

настаўнік беларускай мовы і літаратуры

Дзяржаўнай установы адукацыі

“Сярэдняя школа №13 г. Мазыра”

irinaded4883@gmail.com

**Мэта:** расшырыць прафесійныя веды і практычныя навыкі педагогаў у выкарыстанні эфектыўных заданняў для фарміравання і развіцця пазнавальнай актыўнасці вучняў; арганізаваць сумесную работу ўдзельнікаў майстар-класа над метадычнымі прыёмамі і відамі.

**Задачы:**

стварыць умовы для фарміравання матывацыйнай гатоўнасці ўдзельнікаў майстар-класа да азнаямлення з матэрыялам;

прадэманстраваць магчымасці выкарыстаных формаў работы з вучнямі і прагназуемыя вынікі іх прымянення;

пазнаёміць ўдзельнікаў з асаблівасцямі прымянення інфармацыйна-камунікатыўных тэхналогій на ўроку;

арганізаваць сумесную работу ўдзельнікаў майстар-класа і стварыць умовы для іх самарэалізацыі і творчай актыўнасці.

**Абсталяванне:** мультымедыйная прэзентацыя, мультыборд з выхадам у інтэрнэт, заданні на картках, кюар-коды, маркеры, табліцы “Этапы развіцця пазнавальнай актыўнасці вучняў”, “Сістэма крытэрыяў ацэнкі эфектыўнасці развіцця пазнавальнай актыўнасці вучняў”, “Сувязь сродкаў і спосабаў развіцця пазнавальнай актыўнасці вучняў”, “Кампаненты пазнавальнай актыўнасці вучняў”, мадэль фарміравання пазнавальнай актыўнасці вучняў на аснове прымянення электронных адукацыйных рэсурсаў, карта мэтавызначэння «Зорка мэт».

**Ход майстар-класа**

**I этап — арыентавана-матывацыйны** (да 2 хвілін).

**Мэта:** псіхалагічная настроенасць удзельнікаў майстар-класа да педагагічнага ўзаемадзеяння з вядучым.

**Метадычная задача:** стварыць умовы для псіхалагічнай настроенасці ўдзельнікаў на дзейнасць па фарміраванні пазітыўных эмоцый да тэмы майстар-класа.

|  |  |  |
| --- | --- | --- |
| Змест этапа | Дзейнасць вядучага | Дзейнасць удзельнікаў майстар-класа |
| Прывітанне | Прывітанне. Знаёмства з удзельнікамі майстар-класа (прапаную запісаць свае імёны на бэйджах). | Запісваюць свае імёны на бэйджах. |
| Уступнае слова | Сучасны настаўнік… Хто ён? Якім павінен быць? Гэтае пытанне заўсёды хвалявала і хвалюе. Ён мусіць быць самы-самы! Калі задаць гэтае пытанне вучню, то пачуем: “Настаўнік павінен быць самы актыўны, самы ініцыятыўны, самы дынамічны, самы модны”. А як адкажаце на гэтае пытанне вы? Папрашу вас свае адказы суаднесці з прадметамі, якія знойдзеце ў чароўнай скрыні. | Псіхалагічна настройваюцца на работу |
| Незвычайны пачатак майстар-класа, накіра-ваны на матывацыю ўдзельнікаў | **Гульня “Чароўная скрыня”.**  Удзельнікам майстар-класа прапануецца выцягнуць са скрыні схаваны прадмет і даць тлумачэнне, выказаць асацыяцыі (у скрыні могуць быць флэшка, цацка, люстэрка, гадзіннік, кніга). | Вядуць дыялог, праяўляюць актыўную пазіцыю. |
| Вызначэнне тэмы майстар-класа | Фармулірую тэму майстар-класа «Выкарыстанне эфектыўных заданняў на ўроках беларускай мовы як сродак развіцця пазнавальнай актыўнасці вучняў». | Вызначаюцца з тэмай майстар-класа |

**II этап — актуалізацыя субъектнага вопыту ўдзельнікаў** (да 5 хвілін)

**Мэта:** дыягностыка педагагічнага вопыту ўдзельнікаў майстар-класа, матывацыя на сумесную дзейнасць.

**Метадычная задача:** стварыць умовы для дыягностыкі прафесійнага вопыту і матывацыі на сумесную работу па вызначэнню «праблемнага поля» майстар-класа.

|  |  |  |
| --- | --- | --- |
| Змест этапа | Дзейнасць вядучага | Дзейнасць удзельнікаў майстар-класа |
| Вызначэнне ўзроўню падрыхтаванасці ўдзельні-каў да ўспры-мання вопыту майстра, актуальнасці яго даследа-ванняў | **Гутарка.**  У канцэпцыі вучэбнага прадмета “Беларуская мова” адным з прынцыпаў навучання акрэсліваецца матывацыйны прынцып, накіраваны на фарміраванне ў вучняў трывалых навыкаў літаратурнага вымаўлення і правапісу; забяспечанне развіцця лагічнага мыслення, выпрацоўку спосабаў навучальнай дзейнасці, неабходных для асэнсавання законаў беларускай мовы, выяўлення значэння, формы выражэння і функцый моўных адзінак; выкарыстанне беларускай мовы ва ўсіх сферах жыццядзейнасці: пазнавальнай, навучальнай, вытворчай, нацыянальна-культурнай, побытавай.  Па выніках рэспубліканскага маніторынга, праведзенага ў 2017/2018 навучальным годзе, праверачную работу на высокім і дастатковым узроўнях выканалі толькі 46% вучняў 8 класса. Пры выкананні другога задання вучні памыляліся ў правапісе слова *пасыпаная* з прапанаваным выбарам літар у суфіксе, па аналогіі з рускай мовай вучні выбралі *-нн-* (пасыпанная). Большасць вучняў дапусцілі арфаграфічныя памылкі пры выкананні трэцяга задання (падбор беларускіх адпаведнікаў да словазлучэнняў рускай мовы) і пятага задання (скласці і запісаць тэкст-апавяданне).  Прааналізаваўшы дыягностыку ўзроўню пазнавальнай актыўнасці і пазнавальнай патрэбнасці вучняў 5 класа (методыкі: «Дыягностыка ўзроўню пазнавальнай актыўнасці вучняў» (Г.І. Шчукіна, Т.І. Шамава), «Дыягностыка пазнавальнай патрэбнасці» (В.С. Юркевіч), прыйшла да высновы, што только 16% вучняў маюць высокі ўзровень, 20% — нулявы ўзровень пазнавальнай актыўнасці. Толькі 24% вучняў могуць самастойна знайсці адказ на пастаўленае пытанне, 32% вучняў эмацыянальна адносяцца да цікавых для іх спраў, цікавых заданняў, 28% вучняў задаюць пытанні пры вывучэнні вучэбнага матэрыялу.  Лічу, што важным рэсурсам навучання беларускай мове з’яўляецца развіццё пазнавальнай актыўнасці як сродку павышэння матывацыі і якасці ведаў вучняў. | Удзельнічаюць у гутарцы.  Абмяркоўваюць у групах вынікі рспубліканскага маніторынга. |
| Стварэнне ўмоў для актуалізацыі «праблемнага поля» майстар-класа | Над праблемай пазнавальнай актыўнасці вучняў у розныя перыяды развіцця педагогікі працавалі В.А. Сухамлінскі, С.М. Лысянкова, Г.І. Шчукіна, Н.Р. Марозава, С.С. Кашлеў, А.Г. Сарока. Вучоныя вызначаюць пазнавальную актыўнасць як якасць дзейнасці вучня, якая праяўляецца ў яго адносінах да зместу і працэсу навучання, у імкненні да эфектыўнага авалодання ведамі і спосабамі дзейнасці за аптымальны час, у мабілізацыі духоўна-валявых намаганняў на дасягненне вучэбна-пазнавальнай мэты. Г. І. Шчукіна лічыць, што пазнавальная актыўнасць – “гэта пэўная накіраванасць асобы, звернутая да вобласці пазнання, да яе прадметнага боку і да самога працэсу авалодання ведамі” [4, с. 11].  На думку Г. І. Шчукінай, фарміраванню пазнавальнай актыўнасці спрыяюць такія групы ўмоў, як змест навучання, працэс пазнавальнай дзейнасці вучняў і адносіны, якія складваюцца ў адукацыйным працэсе паміж яго ўдзельнікамі. Даследчык І. Ч. Босы адзначае, што “пазнавальная актыўнасць вучня выражаецца ў імкненні вучыцца, пераадольваючы цяжкасці на шляху здабывання ведаў, у прыкладанні максімуму асабістых валявых намаганняў і энергіі ў разумовай працы” [1, c. 3-7]. І.І. Падласы адзначае, што “пазнавальная актыўнасць вучня выражаецца ў імкненні вучыцца, пераадольваючы цяжкасці на шляху набыцця ведаў, у прыкладанні максімуму уласных валявых намаганняў і энергіі ў разумовай працы” [2, с. 95].  Такім чынам, развіццё пазнавальнай актыўнасці – гэта працэс, пры якім ствараюцца ўмовы, неабходныя для пазнавальнай актыўнасці вучняў, а вучань праяўляе гэтую пазнавальную актыўнасць. | Абмяркоўваюць у групах паняцце “пазнавальная актыўнасць”.  Пагружаюцца ў праблему “пазнавальная актыўнасць”. |

**III этап — мэтавызначэнне** (да 2 хвілін)

**Мэта:** асабістая пазіцыя кожнага ўдзельніка ў вызначэнні мэт сваёй работы на майстар-класе.

**Метадычная задача:** стварыць умовы для асабістай мэтанакіраванасці ўдзельнікаў.

|  |  |  |
| --- | --- | --- |
| Змест этапа | Дзейнасць вядучага | Дзейнасць удзельнікаў майстар-класа |
| Вызначэнне мэты занятку | Прапаную ўдзельнікам вызначыць, чаго яны чакаюць ад майстар-класа.  На экране пытанні, з якімі мы сутыкаемся кожны дзень: Што? Дзе? Калі? Як? Навошта?  Па статыстыцы самае пытанне: **навошта?** Адказваем на пытанне «Навошта?» і фармулюем сваю мэту.  Прапаную выкарыстоўваць карту мэтавызначэння «Зорка мэт» і сфармуляваць сваю мэту удзелу ў майстар-класе. | Адказваюць на пытанні.  Актыўна ўдзельнічаюць у вызначэнні асабістай мэты. Фармулююць сваю мэту. |

**IV этап — пазнавальна-дзейнасны** (да 30 хвілін)

**Мэта**: знаёмства з прыёмамі, метадамі, спосабамі арганізацыі пазнавальнай дзейнасці вучняў; першасны вопыт метадычнага суправаджэння арганізацыі пазнавальнай дзейнасці вучняў сродкамі выканання практычных заданняў удзельнікамі майстар-класа.

**Метадычная задача**:пазнаёміць удзельнікаў майстар-класа з прыёмамі, метадамі, спосабамі арганізацыі пазнавальнай дзейнасці вучняў; стварыць атмасферу калектыўнага ўзаемадзеяння па фарміраванні першаснага вопыту арганізацыі пазнавальнай дзейнасці вучняў; стварыць умовы для практычнай дзейнасці ўдзельнікаў па засваенні прыемаў і метадаў арганізацыі пазнавальнай дзейнасці вучняў.

|  |  |  |
| --- | --- | --- |
| Змест этапа | Дзейнасць вядучага | Дзейнасць удзельнікаў майстар-класа |
| Уступнае слова | Кожны з нас — асоба. Са сваім характарам, звычкамі, захапленнямі. Але ўсіх нас аб’ядноўвае прыналежнасць да працавітага, мужнага, адданага сваёй роднай зямлі і роднай беларускай мове народа. На фоне музыкі чытаю верш Л. Полазавай “Родная мова”.  Вы паслухайце родную мову:  Жаўруковаю песняй звініць…  Колькі фарбаў, адценняў у слове!  Як пявуча ліецца – гучыць!  Васількамі, рамонкамі шэпча  У квяцістых, раздольных лугах.  Гулкім рэхам гамоніць у зарэччы,  Салаўінаю трэллю ў гаях.  То шчымліва, журботна галосіць,  То вясёлкай над борам плыве.  То ў госці ласкава запросіць,  То бяседу гасцінна вядзе! | Слухаюць |
| Практычная работа па набыцці вопыту арганізацыі пазнавальнай дзейнасці  **http://qrcoder.ru/code/?%C3%E0%EB%EB%B8%2C+%E3%F0%F3%EF%E0%2C+%EA%E0%EB%EE%F1%F1%E5%2C+%EC%FB%F8%F8%F3%2C+%E3%F0%FB%E1%EA%B3%2C+%E7%E0%E3%E0%E4%EA%E0%2C+%EB%B8%E3%EA%B3%2C+%EA%ED%B3%E6%EA%E0%2C+%F1%ED%E5%E6%E0%ED%FC%F1%EA%B3%2C+%0D%0A%E2%EE%F1%E5%ED%FC%F1%EA%B3%2C+%E3%E5%F0%EE%E9%2C+%F7%FD%F0%E2%E5%ED%FC%F1%EA%B3%2C+%E6%ED%B3%E2%E5%ED%FC%F1%EA%B3%2C+%E0%E1%E5%E4%E7%E5%ED%ED%FB%2C+%EA%E0%F0%F6i%ED%ED%FB%2C+%EC%FF%E4%EE%E2%FB%2C+%EF%F2%F3%F8%FB%ED%FB%2C+%F1%E0%EB%E0%A2%B3%ED%FB%2C+%EB%E5%F1%ED%B3%F7%EE%A2%EA%E0%2C+%EC%E5%E4%F3%ED%B3%F6%E0.&6&0**  **http://qrcoder.ru/code/?%C0%ED%F2%EE%ED%B3%EC%FB+%97+%F1%EB%EE%E2%FB+%E0%E4%ED%EE%E9+%F7%E0%F1%F6%B3%ED%FB+%EC%EE%E2%FB%2C+%FF%EA%B3%FF+%EC%E0%FE%F6%FC+%F1%F3%EF%F0%E0%F6%FC%EB%E5%E3%EB%FB%FF+%E7%ED%E0%F7%FD%ED%ED%B3.&6&0**  http://qrcoder.ru/code/?https%3A%2F%2Fstudopedia.info%2F6-45356.html&6&0  http://qrcoder.ru/code/?https%3A%2F%2Fstudfile.net%2Fpreview%2F5358561%2Fpage%3A5%2F&6&0  **http://qrcoder.ru/code/?%D4%F0%E0%E7%E5%E0%EB%E0%E3%B3%E7%EC%FB+%97+%0D%0A%E3%FD%F2%E0+%F1%E5%EC%E0%ED%F2%FB%F7%ED%E0+%ED%E5%EF%E0%E4%E7%E5%EB%FC%ED%FB%FF+%E0%E4%E7%B3%ED%EA%B3%2C+%F1%FD%ED%F1+%FF%EA%B3%F5+%F7%E0%F1%F2%EA%EE%E2%E0+%EC%E0%F2%FB%E2%E0%E2%E0%ED%FB%0D%0A%E7%ED%E0%F7%FD%ED%ED%E5%EC+%F1%E0%F1%F2%E0%A2%ED%FB%F5+%EA%E0%EC%EF%E0%ED%E5%ED%F2%E0%A2.&6&0**  http://qrcoder.ru/code/?https%3A%2F%2Flearningapps.org%2F982155&6&0  http://qrcoder.ru/code/?https%3A%2F%2Flearningapps.org%2F1406673&6&0 | **1. Бліц-апытанне.**  1. Гукі, пры вымаўленні якіх пераважае голас. (Галосныя)  2. Надрадковы знак у выглядзе коскі. (Апостраф)  3. Знак прыпынку, які ставіцца ў канцы клічнага сказа. (Клічнік)  4. Адушаўлёным ці неадушаўлёным з’яўляецца назоўнік “нябожчык”? (Адушаўлёным)  5. Якім слоўнікам трэба карыстацца, каб вызначыць лексічнае значэнне слова? (Тлумачальным)  6. Пастаўце назоўнік жаночага роду “муха” ў давальным склоне. (Мусе)  7. Якога скланення назоўнікі “ноч”, “гусь”? (Трэцяга)  8. Ці з’яўляецца членам сказа зваротак? (Не)  9. Назавіце стылі маўлення. (Мастацкі, навуковы, афіцыйны, публіцыстычны, гутарковы).  10. Пастаўце займеннік “сябе” ў форме назоўнага склону. (Зваротны займеннік “сябе” не мае формы назоўнага склону). | Адказваюць на пытанні. |
| **2. Арфаграфічная мазаіка.**  Уставіць прапушчаныя літары (па пяць слоў кожнай камандзе).  Га…лё, гру…па, кало...се, мы…шу, гры...кі, зага..ка, лё…кі, кні…ка, снежан..скі,  восен..скі, чэрвен..скі, жнівен..скі, абедзе…ны, карцi…ны, птушы…ны, салаўі…ны, л…снічоўка, г…рой, м…довы, м…дуніца. | Словы размяшчаюць на дошцы. Падвядзенне вынікаў. |
| **3. Антонімы.**  Запісаць па пяць антонімаў да слоў.   |  |  | | --- | --- | | Вясёлы |  | | Знаёмы |  | | Ранні |  | | Шчодры |  |  |  |  | | --- | --- | | Добры |  | | Малады |  | | Позні |  | | Салодкі |  | | Смелы |  |  |  |  | | --- | --- | | Цёмны |  | | Халодны |  | | Востры |  | | Слабы |  | | Прыгожы |  |  |  |  | | --- | --- | | Лёгкі |  | | Радасны |  | | Мяккі |  | | Малы |  | | Палахлівы |  | | Размяшчаюць адказы на дошцы. Падвядзенне вынікаў. |
| **4. Творчае заданне “Пара года”.**  Дапісаць словы ў вершах, выразна прачытаць. Можна карыстацца падказкамі. Падабраць ілюстрацыю да пары года.  **Пара года \_\_\_\_\_\_\_\_\_\_\_**   |  | | --- | | З неба сыплюцца ……………………,  Засцілаючы сцяжынкі,  Замятаючы дарогі,--  Аж ісці не хочуць ……………. . | | Коўдрай белай сцелецца  Па зямлі ……. .  Столькі гурбаў намяло --  Не пазнаць наша ….. . |   **Пара года\_\_\_\_\_\_\_\_\_\_\_\_**   |  | | --- | | Нібы казачныя сны,  Ткала восень ………………..:  У іх мятны водар лета  І краса апошніх…………………….. | | Гул вясёлы навакола:  Расчыніла дзверы …………… :   * За навуку вам пара!   Гэй, за парты, ………………….. . |   **Пара года\_\_\_\_\_\_\_\_\_\_\_\_**   |  | | --- | | Чый там смех чуваць здалёк?  Гэта звонкі………………..  Пачынае шпаркі бег,  Бо сышоў нарэшце …………… . | | Глянь: у небе клін жывы –  Гэта з поўдня …………………….  Без спачыну і без сну  Нам нясуць красу-……………….. . |   **Пара года\_\_\_\_\_\_\_\_\_\_\_\_**   |  | | --- | | Гляньце: сонейкавы дзеткі –  Расцвілі на полі ………………….. .  А над імі загулі  Таўстабокія …………………. . | | У барвовыя зарніцы  Гром імчыць на ……………………. .  А маланак злыя ўдары  Напалам пілуюць ……………….. . | | Размяшчаюць адказы на дошцы.  Зачытваюць вершы. Падвядзенне вынікаў. |
| **5. Скланенне назоўніка.**  Размеркаваць назоўнікі ў табліцу “Тры скланенні назоўнікаў”.   |  |  |  | | --- | --- | --- | | 1 скланенне | 2 скланенне | 3 скланенне | |  |  |  |   1. Абноўка, вецер, аварыя, асіннік, біяграфія, бераг, ноч, горыч, госць, загадка, дабро, даўжыня, печ, радасць, Беларусь.  2. Елка, жняя, мыш, жыццё, жнівень, кветка, кроў, самавар, сенажаць, смецце, станцыя, соль, цішыня, бор, аповесць.  3. Ляснік, муха, мароз, завея, чырвань, неба, завязь, ясень, вада, Сібір, дапамога, муха, восень, рэха, цікавасць.  4. Снег, сырасць, холад, вясна, свежасць, вясёлка, слова, зелень, дзень, бульба, дарога, мудрасць, горад, хмара, Нарач. | Размяшчаюць адказы на дошцы.  Падвядзенне вынікаў. |
| **6. Спражэнне дзеяслова.**  Вызначыць спражэнне дзеясловаў.   |  |  | | --- | --- | | 1. Пішчаць.  2. Махаць.  3. Касіць.  4. Есці.  5. Рашаць. | 6. Карміць.  7. Падмятаць.  8. Гнаць.  9. Ведаць.  10.Насіць. | | 1. Пахнуць.  2. Прасіць.  3. Вучыць.  4. Бегчы.  5. Месці. | 6. Бачыць.  7. Працаваць.  8. Браць.  9. Біць.  10. Сядзець | | 1. Шыць.  2. Пісаць.  3. Вучыць.  4. Пад’есці.  5. Ездзіць. | 6. Думаць.  7. Вазіць.  8. Бяліць.  9. Дыхаць.  10. Чытаць. | | 1. Гутарыць  2. Бачыць.  3. Браць.  4. Забегчы.  5. Класці. | 6. Садзіць.  7. Хацець.  8. Палоць.  9. Лавіць.  10.Хваліць. | | Размяшчаюць адказы на дошцы.  Падвядзенне вынікаў. |
| **7. Фразеалагізмы.**  Суаднесці фразеалагізмы з іх значэннем.  **Устанавіць адпаведнасць паміж фразеалагізмамі**  **і іх сінонімамі.**   |  |  | | --- | --- | | Як мокрае гарыць. | Хоць разарвіся. | | Не паверыць сваім вачам. | Як селядцоў у бочцы. | | Дыхнуць няма калі. | Дзіву давацца. | | Таўчы ваду ў ступе. | Як назаўтра трэба. | | Яблыку няма дзе ўпасці. | Пераліваць з пустога ў парожняе. |   **Устанавіць адпаведнасць паміж фразеалагізмамі**  **і іх значэннем.**   |  |  | | --- | --- | | Перакінуцца словам. | Рызыкаваць жыццём. | | Падстаўляць галаву. | Напружана думаць над вырашэннем пытання. | | Не лыкам шыты. | Паразмаўляць з кім-небудзь. | | Ламаць галаву. | З вялікім задавальнен-нем, з ахвотаю. | | За мілую душу. | Не горшы за іншых. |   **Вызначыць фразеалагічныя адпаведнікі ў рускай мове.**   |  |  | | --- | --- | | Абое рабое. | У чёрта на куличках. | | Казу пасвіць. | Бить баклуши. | | Дрыжыкі бяруць. | Два сапога пара. | | Лынды біць. | Плестись в хвосте. | | У віры на калу. | В дрожь бросает. |   **Устанавіць адпаведнасць паміж фразеалагізмамі**  **і іх значэннем.**   |  |  | | --- | --- | | Сёмая вада на кісялі. | Невядома, ці ажыцця-віцца што-небудзь. | | Вокам не міргнуць. | Нарабіць глупства, памылак. | | Віламі па вадзе пісана. | Далёкая радня. | | Наламаць дроў. | Дакучаць сваёй прысутнасцю. | | Вочы мазоліць. | Не паказваць хвалявання, страху. | | Размяшчаюць адказы на дошцы.  Падвядзенне вынікаў. |
| **8. Гульня “Апрані ляльку”.**  Выбраць віды адзення і абутку для лялькі.  Капялюш, рукзак, патэльня, камізэлька, футра, кашуля, сукенка, спадніца, чаравікі, шкарпэткі, пінжак, бранзалет, пантофлі, акуляры, парасон, прас. | Падбіраюць і называюць словы.  Карыстаюцца тлумачальнымі і перакладнымі слоўнікамі. |
| **9. Віртуальнае заданне “Кветкі па-беларуску”.**    **10. Віртуальнае заданне “Прыказкі пра веды”.** | Выконваюць інтэрактыўныя заданні, карыстаючыся кюар-кодамі. |

**V этап — рэфлексіўна-карэкцыйны** (да 5 хвілін)

**Мэта:** ацэнка эфектыўнасці ўзаемадзеяння педагога і ўдзельнікаў майстар-класа; вызначэнне важнасці атрыманых ведаў для выкарыстання ў далейшай педагагічнай дзейнасці*.*

**Метадычная задача**:забяспечыць умовы для рэфлексіўнай ацэнкі майстар-класа і вынікаў сваёй работы; вызначыць важнасць атрыманых ведаў і ўменняў для выкарыстання ў далейшай педагагічнай дзейнасці*.*

|  |  |  |
| --- | --- | --- |
| Змест этапа | Дзейнасць вядучага | Дзейнасць удзельнікаў майстар-класа |
| Стварэнне сітуацыі эмацыяналь-ных адносін да праблемы майстар-класа | **Заключнае слова.**  У 9 класе праведзена дыягностыка ўзроўню пазнавальнай актыўнасці і пазнавальнай патрэбнасці вучняў, якая паказала, што 88% вучняў маюць высокі і сярэдні ўзроўні пазнавальнай актыўнасці. 88% вучняў могуць самастойна знайсці адказ на пастаўленае пытанне, 76% вучняў эмацыянальна адносяцца да цікавага для іх занятку, 76% вучняў чытаюць дадатковую літаратуру па беларускай мове, 80% вучняў задаюць пытанні пры вывучэнні вучэбнага матэрыялу. 72% вучняў 9 класса навучаюцца на высокім і дастатковым узроўнях па беларускай мове.  Прааналізаваўшы сваю дзейнасць і дзейнасць вучняў, прыйшла да высновы, што сістэматычнае выкарыстанне эфектыўных заданняў у працэсе навучання дае вучням магчымасць вызначыць індывідуальны адукацыйны маршрут з улікам здольнасцей і інтарэсаў, будаваць лагічныя ланцужкі разважанняў і доказаў.  Паказчыкам паспяховасці вопыту з’яўляецца ўдзел у раённых, абласных, рэспубліканскіх семінарах, інтэрнэт-канферэнцыях, правядзенне серыі адкрытых урокаў у рамках работы школьнага метадычнага аб’яднання настаўнікаў беларускай мовы і літаратуры і раённага рэсурснага цэнтру настаўнікаў беларускай мовы і літаратуры.  Перспектыва ўдасканалення дадзенага вопыту ў прафесійнай практыцы заключаецца ў далейшым правядзенні работы па стварэнні сістэмы пазнавальных заданняў. | Слухаюць вядучага, робяць вывады аб далейшай сама-адукацыі па пытаннях метадычнага суправаджэння развіцця пазнавальнай актыўнасці вучняў. |
| Рэфлексія | Прапаную запоўніць табліцу “Этапы развіцця пазнавальнай актыўнасці вучняў”.  Правожду рэфлексію.  C:\Users\Admin\Downloads\d21-255_enl.jpgC:\Users\Admin\Downloads\i (18).jpgC:\Users\Admin\Downloads\2251027.jpg | Запаўняюць табліцу “Этапы развіцця пазнавальнай актыўнасці вучняў”.  Выбіраюць ілюстрацыю для ацэнкі майстар-класа і сваёй дзейнасці на ім. |

Спіс літаратуры

1. Босы, І. Ч. Актывізацыя пазнавальнай дзейнасці праз дыферэнцыяцыю навучання/ І. Ч. Босы// Беларуская мова і літаратура. – 2007. – № 4. – С. 3–7

2. Падласы, І. П. Педагогіка: Новы курс: вучэб. для студ. выш. вучэб. устаноў: у 2 кн. Ч. 1/І. П. Падласы. – Масква: Гуманіт. выд. Цэнтр ВЛАДОС, 2009. – 527 с.

3. Шамава, Т.І. Актывізацыя навучання школьнікаў/ Т.І. Шамава. – Масква: Педагогіка, 1990. – 208с.

4. Шчукіна, Г. І. Педагагічныя праблемы фарміравання пазнавальных інтарэсаў вучняў/ Г. І . Шчукіна. – М.: Педагогіка. – 1998. – 208 с.

Дадатак 1

**Сістэма крытэрыяў ацэнкі**

**эфектыўнасці развіцця пазнавальнай актыўнасці вучняў**

|  |  |
| --- | --- |
| **Крытэрыі** | **Паказчыкі** |
| Матывацыйна-  патрэбнасны | – выкананне эўрыстычных заданняў, якія выходзяць за рамкі вучэбнай праграмы |
| – імкненне вучня задаволіць сваю пазнавальную актыўнасць з дапамогай розных крыніц |
| – інтарэс да вучэбнага прадмета |
| – выдзяленне навучання ў асноўныя прыярытэты |
| – пошук новай інфармацыі («што рабіць?», «як рабіць?») |
| Асобасна-дзейнасны | – уменне выкарыстоўваць свае дасягненні |
| – асабістая ініцыятыва |
| – самаарганізацыя, адказнасць |
| – наяўнасць самастойных поглядаў на набыццё ведаў |
| – самавыражэнне індывідуальнасці ў калектыўнай дзейнасці |
| Ацэначна-выніковы | – рэфлексіўнасць |
| – арыентаванасць у вучэбным прадмеце |
| – усвядомленасць неабходнасці ведаў на практыцы |
| – супастаўленне патэнцыяльных магчымасцей з атрыманым вынікам ва ўмовах дзейнасці за пэўны час |
| – наяўнасць станоўчага выніку дзейнасці |

Дадатак 2

**Сувязь сродкаў і спосабаў**

**развіцця пазнавальнай актыўнасці вучняў**

|  |  |
| --- | --- |
| **Сродкі развіцця пазнавальнай актыўнасці** | **Спосабы развіцця пазнавальнай**  **актыўнасці вучняў** |
| Развіццё пазнавальнай актыўнасці пры дапамозе зместу вучэбнага матэрыялу | навізна зместу вучэбнага матэрыялу;  абнаўленне засвоеных ведаў;  уключэнне ў змест цікавых звестак і фактаў;  раскрыццё сэнсавага значэння аб'ектаў;  практычная значнасць зместу вучэбнага матэрыялу. |
| Развіццё пазнавальнай актыўнасці, звязанай з арганізацыяй і характарам правядзення пазнавальнай дзейнасці вучняў | наяўнасць новых спосабаў дзейнасці;  прымяненне даследчых і пошукавых форм работы;  стварэнне праблемных сітуацый;  самастойная работа ў розных формах;  выкарыстанне нагляднасці;  творчыя заданні. |
| Развіццё пазнавальнай актыўнасці, звязанай з залежнасцю адносін паміж удзельнікамі адукацыйнага працэсу | узаемная падтрымка;  элементы спаборніцтва;  заахвочванне;  эмацыянальны камфорт;  гульнёвы характар дзейнасці;  улік індывідуальных асаблівасцей вучняў. |

Дадатак 3

**Кампаненты пазнавальнай актыўнасці вучняў**

|  |  |  |  |
| --- | --- | --- | --- |
| Кампаненты пазнавальнай актыўнасці | Змест кампанента | Паказчыкі | Характарыстыка праяўлення |
| Эмацыянальна-матывацыйны | Асаблівасці эмацыянальнага падтрымання ўласнага вопыту; уключэнне патрабаванняў, інтарэсаў, матываў з выкарыстаннем  валявых намаганняў,  накіраваных на  дасягненне мэты. | Імкненне быць лідарам, праяўленне інтарэсу да працэсу пазнання.  Выкарыстанне валявых намаганняў.  Прысутнасць эмацыянальных хваляванняў.  Станоўчая матывацыя.  Наяўнасць устаноўкі на творчасць. | Прыняцце і выкананне ўмоў.  Высокае праяўленне інтарэсу.  Устойлівыя станоўчыя адносіны.  Актыўная творчая пазіцыя. |
| Дзейнасна-практычны | Вызначэнне аб'ёму ведаў, уменняў, навыкаў, спосабаў дзейнасці, гатоўнасці і здольнасці іх прымяняць;  сацыяльная накіра-ванасць пазнаваль-най дзейнасці. | Праяўленне ініцыятыўнасці.  Здольнасць выказваць ідэі пры выкананні практыкаванняў. Здольнасць задаволіць свой пазнавальны інтарэс у вучэбнай і пазавучэбнай дзейнасці.  Самастойнае прымяненне ведаў і ўменняў пры выкананні заданняў.  Уменне будаваць пытанні, якія неабходна задаць настаўніку ці аднакласнікам. | Дынамічны ўзровень вучэбнай дзейнасці.  Самастойнае ўключэнне ў адукацыйны працэс.  Праяўленне сацыяльнай адказнасці, разуменне значнасці самаадукацыі. |
| Кагнітыўны | Наяўнасць актуальных  ведаў, пастаяннае ўдасканаленне  ведаў, крытычнасць мыслення, творчая актыўнасць. | Імкненне ўдзельнічаць у алімпіядах, конкурсах, канферэнцыях.  Уменне працаваць як індывідуальна, так і калектыўна.  Узровень разумення вучэбнага матэрыялу, інтарэс да зместу  і самога працэсу вучэбнай дзейнасці. | Актыўнае прымяненне метадаў  інфармацыйнага пошуку.  Выбар эфектыўных спосабаў выканання практыкаванняў.  Пастаноўка і фармуляванне праблемы. |
| Рэфлексіўна-аргументацый-ны | Аналіз сітуацый, рэфлексія,  рацыянальнае  аргументаванне сваёй думкі. | Уменне даваць самаацэнку дзейнасці, знаходзіць прычыны сваіх памылак.  Уменне выказваць аргументаваныя думкі, прыводзіць як аргументы веды, факты, свой вопыт.  Уменне каменціраваць іншыя адказы і творчыя работы. | Здольнасць праводзіць рэфлексію спосабаў і ўмоў дзеянняў.  Кантраляваць і ацэньваць працэс і вынік дзейнасці. |